Cyrnaonyx antiqua

Cyrnaonyx antiqua er en utdødd oterart.

Fossiler er funnet i Frankrike, Nederland, Tyskland og England. De er datert til perioden fra Holstein-interglasialen til overgangen mellom Eem-interglasialen og Weichsel-glasialen. I eldre litteratur blir ofte et funn fra Korsika inkludert i denne arten, men det fossilet tilhører en annen art, Algarolutra majori.

Cyrnaonyx antiqua var ganske forskjellig fra den nålevende europeiske oteren (Lutra lutra) og lignet mer på de nålevende artene i slekta Aonyx fra tropisk Afrika og Asia. Skallen var kort og bred, snuten var bred og tennene var kraftigere enn hos Lutra. Den levde i elver, og føden omfattet både fisk og muslinger.

Det er funnet få fossiler av den nålevende oteren fra pleistocen, men den vandret sannsynligvis inn i Europa i begynnelsen av yngre pleistocen. Cyrnaonyx antiqua og Lutra lutra levde kanskje side om side og fylte ulike økologiske nisjer, på samme måte som Aonyx og Lutra gjør i dag i Sør-Asia.

Referanser

Eksterne lenker 
 

Mårdyr
Utdødde pattedyr
Pattedyr formelt beskrevet i 1841
Dyr formelt beskrevet av Henri Marie Ducrotay de Blainville